Χέρμαν Χέφλε

Ο Χέρμαν Χέφλε (πλήρες ονοματεπώνυμο Hermann Julius Höfle, γνωστότερος ως «Hans», Ζάλτσμπουργκ, Αυστροουγγαρία, 19 Ιουνίου 1911 - Βιέννη, Αυστρία, 21 Αυγούστου 1962) ήταν Αυστριακός, Γερμανός αξιωματούχος (επί 12 έτη, 1933-1945), δεύτερος επικεφαλής ιεραρχικά μετά τον Οντίλο Γκλομπότσνικ στην Επιχείρηση Ράινχαρντ («επίτροπος μετεγκατάστασης») και ένοχος για εγκλήματα κατά της ανθρωπότητας.

 Τα πρώτα χρόνια 
Ο Χέφλε εκπαιδεύτηκε (σε νεαρή ηλικία) σαν μηχανικός αυτοκινήτωνKlee, Ernst (2003). Das Personenlexikon zum Dritten Reich. Wer war was vor und nach 1945 [People Dictionary of the Third Reich. Who was what before and after 1945] (in German) (Second updated ed.). Frankfurt: S. Fischer. ISBN 978-3100393098. μία απσχόληση που άσκησε κατά τα προπολεμικά έτη. Το 1933 μετά την εδραίωση των ναζί στην εξουσία, εντάχθηκε στο Γερμανικό Εθνικοσοσιαλιστικό Κόμμα (NSPAD) ενώ κατατάχτηκε και στο σώμα των SS, φτάνοντας μέχρι το βαθμό του ταγματάρχη.

 Δράση και κατηγορίες εναντίον του 
Μετά την κατάκτηση της Πολωνίας από τα ναζιστικά στρατεύματα (6 Οκτωβρίου 1939) ο Χέφλε υπηρέτησε στο Nowy Sacz, στα νότια της χώρας. Το Νοέμβριο του 1940 ήταν υπεύθυνος επίβλεψης των Εβραίων κρατουμένων του στρατοπέδου που έδρευε στο Lubin. Το Δεκέμβριο του 1941 βρισκόταν στο Mogilev της κατεχόμενης επαρχίας της Ρωσίας και επόπτευε τις αναχωρήσεις αιχμαλώτων προς τα στρατόπεδα των Belzec, Sobibor και Treblinka. Όλα τα μέλη της επιχειρήσεως που μετείχαν στο σχέδιο εξόντωσης των Εβραίων και υπηρετούσαν υπό τις διαταγές του Χέφλε είχαν υποβάλει γραπτή δήλωση για εχεμύθεια και τήρηση μυστικότητας, σχετικά με τις λεπτομέρειες υλοποίησης του σχεδιασμού. Επιπλέον, ο Χέφλε διηύθηνε όλες τις μεταγωγές κρατουμένων στην κατεχόμενη Πολωνία, προς τα διάφορα κέντρα εξόντωσής τουςArad 1987, σελ. 18-9. Ο Χέφλε υπήρξε ένας από τους πιο πιστούς υποστηρικτές της εξολόθρευσης, με διάφορους τρόπους, των κρατουμένωνFriedländer 2008, p. 347. Ο Χέφλε συμμετείχε και στη βίαιη διάλυση του Γκέτο της Βαρσοβίας (20-21 Ιουλίου 1942)Reich-Ranicki 2001, σ. 235-8, όπου εξαπέλυσε τις πλέον απάνθρωπες τακτικές σε βάρος των μελών του (βλέπε: Yitzhak Arad, «Belzec, Sobibor, Treblinka», μαρτυρία Adam Czerniakow) Στις αρχές Νοεμβρίου του 1943 ο Χέφλε κράτησε έναν κομβικό ρόλο στην μαζική (τη μεγαλύτερη που πραγματοποιήθηκε κατά το Β’ Π.Π.) σφαγή Εβραίων (περίπου 43.000 άνθρωποι δολοφονήθηκαν) στα στρατόπεδα της επαρχίας Lubin. Έπειτα από διάφορες αποστολές που έφερε σε πέρας στην Ολλανδία και στο Βέλγιο, ο Χέφλε επανεντάχθηκε στο επιτελείο του Γκλομπόσνικ, στο Τριέστε.

 Το «Τηλεγράφημα Χέφλε» 
Στις 11 Ιανουαρίου του 1943 ο Χέφλε απέστειλε ένα «ραδιογράφημα» στους Franz Heim (διοικητής της μυστικής αστυνομίας και των SD στην Κρακοβία) και Άντολφ Άιχμαν (στο Βερολίνο), με το οποίο τους ενημέρωνε για το συνολικό αριθμό μεταγωγών Εβραίων προς τα τέσσερα στρατόπεδα συγκέντρωσης του προγράμματος εξόντωσης, έως και την 31η Δεκεμβρίου 1942. Σήμερα, αυτό το ντοκουμέντο αποτελεί αποδεικτικό της δράσης του«The Hoefle Telegram» Ανακτήθηκε στις 23/7/2021

 Μετά τον πόλεμο 
Στις 31 Μαΐου 1945 ο Χέφλε ανακαλύφθηκε από Βρετανούς στρατιώτες κρυπτόμενος στην περιοχή Moslacher Alm, κοντά στη λίμνη Weissensee της επαρχίας Carinthia της Νότιας Αυστρίας, μαζί με τους άνδρες του σώματος «Κυνηγών» των SS, Ernst Lerch και Georg Michaelsen. Συνελήφθη και κλείσθηκε για δύο χρόνια στο τοπικό Αγγλικό στρατόπεδο κρατουμένων Wolfsberg, αλλά ακολούθως απελευθερώθηκε για να αντιμετωπίσει την Αυστριακή Δικαιοσύνη. Παρά την κατακραυγή σε βάρος του, αφέθηκε ελεύθερος στις 30 Οκτωβρίου 1947 και εγκαταστάθηκε στη γενέτειρά του, όπου εργάσθηκε και πάλι σαν μηχανικός. Στις 9 Ιουλίου του 1948, θορυβημένος από αίτημα της Πολωνικής κυβέρνησης σε βάρος του, διέφυγε στην Ιταλία και χρησιμοποιώντας ψευδώνυμο, έζησε έως το 1951. Αργότερα επέστρεψε στην Αυστρία και μετά μετανάστευσε στην Ομοσπονδιακή Δημοκρατία της Γερμανίας. Εκεί, απασχολήθηκε για σύντομο διάστημα σαν πληροφοριοδότης των Αμερικανικών δυνάμεων κατοχής.

 Το τέλος 
Ο Χέφλε επέστρεψε, τελικά, στο Ζάλτσμπουργκ όπου έζησε ελεύθερος μέχρις τις 2 Ιανουαρίου του 1961, όταν και συνελήφθη από τις Αυστριακές Αρχές και κλείσθηκε στις φυλακές της Βιέννης. Ωστόσο, λίγο πριν την έναρξη της δίκης του, αυτοκτόνησε δια απαγχονισμούReich-Ranicki 2001, σ. 242.

 Παραπομπές 

Κατηγορία:Ναζιστική Γερμανία
Κατηγορία:Αυτόχειρες